Tapahtumat ovat yökerhojen elinehto
Posted by Mika on May 22, 2019 2:32:32 PM
Kuva: Who`s that photography
Yökerhoissa tapahtumat ovat isossa roolissa, mutta samalla kilpailu on kovaa ja tapahtumien tuottaminen vie aikaa. Yökerhotapahtumat noudattavat samoja lainalaisuuksia kuin isot festivaalit, mutta vain pienemmässä koossa. Liveto kävi haastattelemassa asiasta Jukka Puhalaista, joka toimii ravintolapäällikkönä Bra2:ssa Jyväskylässä. Bra2 järjestää noin 100 erilaista tapahtumaa vuosittain aina opiskelijoiden teemabileistä itsenäisyyspäivän vastaanottoon.
Tapahtumat yökerhoissa
Yökerho on tapahtumapaikkana hyvinkin monimuotoinen ja mukautuu tarpeeseen helposti. Venuena sieltä löytyy tarvittavat tilat niin livekeikoille kuin yksityistilaisuuksiin. Lisää venueista voit lukea täältä.
Tapahtumat ovat yökerhojen elinehto, mutta samalla todella iso riski. Tapahtumia järjestettäessä isoimpia kysymyksiä ovat:
Millainen tapahtuma saa ihmiset liikkeelle?
Onko liveartisti vai DJ parempi valinta?
Missä menee kannattavuuden raja?
Ottamalla ison nimen esiintymään saa varmasti talon täyteen, mutta onko se kannattavaa? Artistien buukkauksessa tulee huomioida oman venuen koko suhteessa artistiin. Varsinkin nuorille suunnatuissa yökerhoissa lippujen hinta on tärkeä, sillä hinnan pitää olla samaan aikaan kannattava järjestäjälle, mutta myös houkutteleva kuluttajalle.
Teemabileet ja DJ-vetoiset tapahtumat ovat järjestäjälle riskittömämpiä, mutta toisaalta tuottavat enemmän työtä. Siinä missä keikoilla artisti on vetonaulana, pitää teemabileissä olla sisältöä, josta kohderyhmä kiinnostuu. Liian laajan skaalan tapahtumat onnistuvat harvoin, koska kuluttaja ei tiedä, onko se juuri hänelle oikea tapahtuma.
Yökerhon profiilin ja asiakaskunnan huomiointi tapahtumissa
Vaikka yökerho on valmis venue, on silti hyvä ottaa huomioon sen oma asiakaskunta ja profiili. Yökerhot suuntautuvat helposti tietylle ikäryhmälle, joka on isossa roolissa tapahtuman luonteeseen ja ajankohtaan. Esimerkiksi nuorille ja opiskelijoille suunnatun yökerhon on aktiivisesti seurattava kouluja: miten kouluissa järjestettävät tenttiviikot ja tapahtumat voivat vaikuttaa omiin tapahtumiin? Tiivis yhteistyö opiskelijoiden ja sidosryhmien kanssa helpottaa tapahtumien suunnittelussa ja toteutuksessa. Apua tapahtuman ostopersoonan määrittelyyn löydät täältä.
Myynti on olennainen osa tapahtuman onnistumista
Yökerhotapahtuman ennakkomyynti on aina varmaa tuloa järjestäjälle ja se auttaa käytännön järjestelyiden suunnittelussa. Onnistuneella ennakkomyynnillä saadaan tapahtuman ympärille hyvä ”hype”, joka tekee tapahtumasta houkuttelevan kuluttajan silmissä. Dynaaminen hinnoittelu ja niin sanottujen Early Bird -kampanjoiden loppuunmyyty-status herättää asiakkaan kiinnostuksen. Lue lisää dynaamisesta hinnoittelusta täältä.